„Dinamikos“ koncertas
2026-03-14 19:00 (Europe/Helsinki) | Šiaulių arena
„Dinamikos“ era tęsiasi: grupė skelbia arenų turą 2026-ųjų pavasarį
Tai buvo tik pradžia. Po triumfu virtusio sugrįžimo, kurio metu „Dinamika“ užpildė visas didžiausias Lietuvos arenas, išvyko į sėkmingą turą užsienyje, o grįžę aplankė tūkstančius gerbėjų dešimtyje didžiausių šalies miestų, pop muzikos grupė šiandien skelbia: atgimimo era tęsiasi. 2026-ųjų kovą „Dinamika“ su dar didesne jėga ir energija grįžta į Vilniaus, Kauno, Klaipėdos ir Šiaulių arenas.
Didžiausius hitus „Palinkėk man gero vėjo“, „Meilės lietus“, „Padovanok man“ ar „Ačiū tau“ dainuojančios daugiatūkstantinės minios įkvepia grupės narius nesustoti ir eiti toliau.
„Tai nebuvo vienkartinė nostalgijos banga – tai buvo įrodymas, kad tikra muzika nemiršta, o dešimtmečius brandintas ryšys su klausytoju yra stipresnis už bet kokias pauzes“, – šypsosi Irma Jurgelevičiūtė, koncertuose subrandintą energiją panaudojanti naujai kūrybai.
Per savo įspūdingą karjerą nuo 1992 metų net 13 albumų išleidusi „Dinamika“ didžiosiomis raidėmis įsirašė į šalies pop muzikos istoriją, o po 19-os metų pertraukos, grupės 30-mečio proga, pristatė populiariausių dainų kompaktinę ir vinilinę plokšteles.
Prabėgus net 34 metams po grupės įsikūrimo, naujasis 2026-ųjų „Dinamikos“ turas – tai ne žvilgsnis atgal, o ambicingas kopimas į ateitį. Tai manifestas, kuriame legendiniai hitai skambės su nauja jėga, apvilkti šiuolaikišku ir galingu garsu.
Kartu su futuristinį įvaizdį jau besimatuojančiais Irma ir Gintautu scenoje taip pat pasirodys gyva grupė, šokėjai, pritariantys vokalistai ir šou, vertas pilnų salių.
„Mes ir mūsų klausytojai užaugome, „Dinamikos“ dainas dainuoja ištisos kartos, bet esminis dalykas – energija, kuri gimsta mums susitikus akis į akį – liko tokia pat stipri, o gal dabar ji net dar stipresnė“, – sako G. Brokas. – „Dabar mes grįžtame ne kažką įrodinėti, o kartu su tauta švęsti gyvenimą ir popmuziką, kuri gyvena toliau.“
„Žaviuosi Irmos ir Gintauto energija, profesionalumu ir noru kelti kokybės kartelę į viršų su kiekvienu pasirodymu. Liepą kartu sudrebinome Palangą – tai buvo puikus atspirties taškas tam, ką ruošiame dabar, kai „Dinamika“ ir vėl garsiausiai skamba Lietuvoje ir už jos ribų“, – teigia turą organizuojančios „Seven Live“ vadovas Tomas Inčikas.
„Dinamikos“ koncertai vyks:
2026.03.06. Klaipėdos „Švyturio“ arenoje,
2026.03.14. „Šiaulių“ arenoje,
2026.03.20. Vilniaus „Twinsbet“ arenoje,
2026.03.27. Kauno „Žalgirio“ arenoje.
Turo bilietus platina „Bilietai.lt“.

„LiuKaBu“ koncertas „Kosminė dėlionė“
2026-03-15 11:30 - 12:30 | Šiaulių kultūros centro Didžioji koncertų salė (Aušros al. 31)
„LiuKaBu“ grįžta su visiškai nauja programa „Kosminė dėlionė“ – muzikinėmis istorijomis, kurios kviečia leistis į jausmų, vaizduotės ir vidinių pasaulių kelionę. Šis antrasis grupės albumas įkvėptas plataus, kartais džiaugsmingo, kartais intensyvaus vaikų emocijų kosmoso, kuriam reikia muzikos, žodžių ir judesio, kad viskas atrastų savo vietą širdyje.
Bilietai čia
Paslaptingoje mėnulio šviesoje, lydimi ritmingo beatbox’o, Kamilė ir Bogis kartu su vaikais kurs ypatingą dėlionę. Kiekviena daina taps atskira visatos dalimi – kalbančia apie drąsą būti savimi, kūno judėjimo laisvę, emocijų trapumą, atkaklumą ir šviesą, kuri sugrįžta net po trumpų užtemimų. Tai koncertas, primenantis, kad kiekviena emocija – svarbi, o kiekvienas žmogus – unikalus ir nepakartojamas.
Muzikinį nuotykį kuria dainų autorė ir atlikėja Kamilė Kielaitė-Sienkievič bei Lietuvos vokalinės perkusijos čempionas Bogdan Sienkievič-Bogis, scenoje žinomi ir kaip duetas „Mannazz“. Jų kuriamą pasaulį papildo minimalistinė animacija, tarsi iš vaikų piešimo sąsiuvinio, o interaktyvus pasirodymo formatas leidžia mažiesiems ne tik klausytis, bet ir judėti, dainuoti bei tyrinėti.
Nors programa subalansuota vaikams nuo 2 iki 10 metų, ji skirta visai šeimai – nuo pačių mažiausių iki šimtamečių svajotojų. „LiuKaBu“ koncertuose vaikai mokosi žiūrovo etiketo, tačiau čia visada paliekama erdvės judesiui ir žaismingumui – juk muzika tam ir skirta.
Programos scenarijaus autorė ir režisierė – Sigita Pikturnaitė-Kamandulienė.
Prieš renginį bilietai brangs, todėl rekomenduojama pasirūpinti jais iš anksto.
Taikomos nuolaidos perkant 3 ir daugiau bilietų.
Vaikai iki 2 metų įleidžiami nemokamai (sulaukusiems 2 metų būtinas bilietas).
Renginio trukmė: ~1 val.

Šokių vakaras. Groja Juventas Radzys
2026-03-15 17:00
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2026 m. kovo 15 d. 17 val.

5 Eur

Kovo 15 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Juventas Radzys.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Organizatorius – Šiaulių kultūros centras.

Koncertuoja Viktorija ir grupė „Vitražas”
2026-03-20 19:00 | Šiaulių arena
Lietuvos pop muzikos ikona – Viktorija ir grupė „Vitražas” skelbia didžiąją metų naujieną – areninį turą penkiuose didžiuosiuose mūsų šalies miestuose!
Kultinis kolektyvas, žiūrovų širdis užkariavęs paskutinio praėjusio amžiaus dešimtmečio viduryje, pakvies į visų laikų didžiausių šlagerių koncertus, kuriuose skambės ir patys didžiausi Viktorijos bei Ramūno Grybausko solinių karjerų hitai.
„Jau kokius dešimt metų, kur bepasirodyčiau, girdžiu vieną ir tą patį klausimą – Viktorija, tai kur „Vitražas“?“, – juokėsi atlikėja Viktorija Mauručaitė. „Su grupės lyderiu Ramūnu Grybausku visada palaikėme šiltus santykius. Jokia juoda katė nebuvo perbėgus kelio. Galėjome sugrįžti kartu į sceną jau prieš daugelį metų. Kalbėjomės tuo klausimu daugybę kartų. Bet matyt viskam turi ateiti savas metas. Ir tai atsitiks jau vasario mėnesio pabaigoje!”
“Prasidėjus repeticijoms didžiausias iššūkis kilo, kaip atsirinkti dainas koncertams. Vienos yra nugalėjusios festivaliuose, kitos – be galo mylimos klausytojų. O dar kur mano ir Viktorijos soliniai hitai…”, – apie kūrybinius iššūkius kalbėjo Ramūnas Grybauskas.
“Tavasis bučinys”, “Ačiū tau”, “Mėlyna banga”, “Ašara ”, “Nuskinki gėlę“, „Šokoladinė diena“, „Tu surask mane“, „Jūreivis“, „Ū lialia, saulele“, „Sena stotis“, „Abejingumas“ ir daugybė kitų 90-ųjų-2000-ųjų superhitų suskambės šiuolaikiškai ir džiugins jūsų širdis daugiau nei dviejų valandų trukmės gyvo garso koncertuose.
Scenoje „Vitražui“ talkins pritariantys vokalistai, pučiamųjų grupė. Paslaptimi iki pat turo pradžios išliks tik koncerto svečiai.
Koncertas Šiaulių arenoje vyks 2026 03 20.
Bilietus platina Bilietai.lt

Koncertas „Vyrai iš Marso, moterys iš Veneros“
2026-03-21 18:00 | Koncertų salė „Saulė”
Žiūrovų mylimi aktoriai ir dainininkai Lina Rastokaitė ir Jokūbas Bareikis teatralizuotame projekte „Vyrai iš Marso, moterys iš Veneros“, su šypsena apžvelgs vyrų ir moterų skirtumus, tarpusavio santykius ir įvairias, dažnai net komiškas situacijas.
„Vyrai iš Marso, moterys iš Veneros“ – tai gyvo garso koncertas, sujungiantis muzikos ir komedijos elementus. Pasirodymas atskleis skirtingas planetas – Marsą ir Venerą – atstovaujančių vyrų ir moterų dialogus, monologus bei diskusijas, taip pat netrūks ir bendravimo su žiūrovais – laukia įtraukiančiose situacijos, konkursai, net interaktyvios improvizacijos. Koncerte, kuriam ruošiama speciali scenografija ir šviesų dizainas, netrūks juoko, sentimentų ir, žinoma, gražiausių muzikos kūrinių.
Prie scenarijaus kūrimo prisidedantys L. Rastokaitė ir J. Bareikis tikina, jog projekte atsispindės ir jų pačių išgyventos istorijos, santykiai ir situacijos.
„Visos istorijos scenarijuje vienaip ar kitaip yra atėjusios iš mūsų asmeninių, draugų, pažįstamų ar giminaičių patyrimų. Jos gimsta iš skirtingo vyrų ir moterų požiūrio į tam tikrus dalykus, o tie nesusipratimai dažnai būna tiesiog komiški, – pasakoja J. Bareikis. – Teatralizuotame koncerte bus daug muzikos, dialogų, draugiškų diskusijų, aktorinių etiudų. Manau, kad aš ginsiu, atstovausiu vyriškąją pusę, vyriškąją logiką, o Lina – moteriškąją.“

Rastokaitė teigia, jog šis projektas atspindi vyriškumo ir moteriškumo prigimtį.
„Aš tikiu, kad vyruose ir moteryse atsispinti prigimtiniai pačios gamtos užkoduoti dalykai. Manau, kad pati evoliucija yra taip sudėliojusi, jog vyrai ir moterys savo prigimtimi yra skirtingi, ir tuos skirtumus koncerto metu mes pabandysime apžvelgti, juos atpažinti, kartu su žiūrovais iš jų linksmai pasijuokti ir pasimėgauti“, – į koncertus kviečia aktorė.
Ji priduria, jog čia puikiai tiktų ir šmaikšti, tačiau teisinga frazė: „Kas yra sėkminga santuoka? Tai nėra, kai du tobuli žmonės susitinka ir mėgaujasi gyvenimu kartu. Sėkminga santuoka yra tada, kai du visiškai skirtingi žmonės susitinka ir mėgaujasi vienas kito skirtumais.“
Būtent apie šiuos skirtumus ir panašus, apie prisitaikymą, toleranciją vienas kitam su humoru ir gyva muzika aktoriai pasakos koncerte „Vyrai iš Marso, moterys iš Veneros“.

Bilietus galite įsigyti ir TicketMarket.lt
Perkant 10 ir daugiau bilietų galite kreiptis: vipklientai@bilietai.lt
Durys atidaromos: 1 val. iki renginio pradžios.
Renginio trukmė: ~ 1 val. 30 min.
Pertraukos: nėra.
Renginio kalba: lietuvių.
Vaikai įleidžiami nemokamai: iki 6 m. imtinai, neužimant papildomos sėdimos vietos.
Amžiaus cenzas: nėra.
Nuolaidos: netaikomos.

AIDAS GINIOTIS ir grupė „PlumBum“ | „Nenusigąsk- tai mes“
2026-03-22 17:00 | Koncertų salė „Saulė”
2026 m. kovo 22 d. 17 val. koncertų salėje „Saulė“ Aidas Giniotis su grupe „PlumBum“ pristatys visiems puikiai žinomo dainuojamosios poezijos pradininko Vytauto Kernagio ir kitų žinomų bardų bei „Keistuolių” teatro dainų programą „Nenusigąsk – tai mes“.
Režisierius, pedagogas, aktorius, keistuolis maestro Aidas Giniotis – visiems gerai pažįstamas. Jau tris dešimtmečius savo autorinėmis (ir ne tik!) dainomis lepinantis klausytojų ausis tiek vienas, tiek su kitais atlikėjais, šį sykį į sceną pasikvies grupę „PlumBum“ (liet. „Krentanti slyva“), kurią sudaro penki muzikalūs ir energingi jauniausios kartos aktoriai. Džiugas Širvys, Aistė Šeštokaitė, Lyja Maknavičiūtė, Urtė Smulskytė – Auksoraitienė, Matas Pranskevičius – spalvingos ir unikalios asmenybės, nors ir ištikimi teatro menui, bet nė per žingsnį neatsitraukiantys nuo muzikos.
Aidas Giniotis su jaunaisiais kūrėjais leisis į naujų garsų paieškas daugelio mintinai mokamose melodijose ir žada Vytauto Kernagio dainas instrumentais bei balsais pažadinti jautriai, įvairiai, ir, svarbiausia – su didžiuliu nuoširdumu.
Stilius: intelektualusis pusrokis.

Renginio trukmė: 1 val. 30 min.
Nemokamai: iki 7 metų amžiaus (imtinai, neužimant papildomos vietos).
Nuolaidos: netaikomos.

Grupė „VARTAI“ ir Šiaulių pučiamųjų orkestras
2026-03-26 18:00 | Koncertų salė „Saulė”
Grupės repertuaras – įvairiapusiškas. Kolektyvas jau turi nemažai savos kūrybos dainų, taip pat Vartų repertuare skamba nepelnytai primiršti seni, geri užsienietiški koveriai, bei daugybė populiarių lietuviškų hitų. Vartai susikūrė prieš keturis metus. Grupė du kartus dalyvavo TV projekte „Lietuvos balsas“. Visi grupės nariai turi didelę vienokią ar kitokią muzikinę patirtį. Vartai šiemet švenčia nedidelį, bet grupei svarbų 5 metų gimtadienį. Ta proga kolektyvas nusprendė paruošti bendrą projektą su Šiaulių pučiamųjų orkestru. Orkestruotes orkestrui parašė maestro Jaroslavas Cechanovičius.
GRUPĖS NARIAI:
Grupės vadovas Algimantas Butnorius – akustinė gitara ir pagrindinis vokalas.
Vitalijus Skeirys – būgnai.
Darius Gudvalis – solo gitara.
Maksas Perepečkinas – klavišinis instrumentas.
Džiugas Moskus – bosinė gitara.
Mūsų „Vartai“ atviri visiems lankytojams, jiems neteks nuobodžiauti!
„Vartai“ tai garantuota ir puiki jūsų nuotaika !

Renginio trukmė: 1 val. 30 min.
Pertrauka: nėra.
Nuolaidos: netaikomos.

Roxette UK | The Tribute Show
2026-03-27 19:00 | Koncertų salė „Saulė”
ROXETTE UK
Pirmą kartą Lietuvoje oficialus Roxette tributas koncertuos trijuose šalies miestuose 2026 m. kovo mėnesį.
Tokie hitai kaip „Must Have Been Love“, „Spending My Time“, „Fading Like a Flower“ žada, kad kiekvienas koncertas bus nepamirštamas ir įspūdingas!

Pasiruoškite nostalgiškai ir emocingai kelionei su didžiausia pasaulyje Roxette tributo grupe, kuri savo nepakartojamu šou atkuria ryškią energiją ir unikalų skambesį, kuriuo pasižymi ROXETTE kartos visame pasaulyje.
Libby Cooper, vaidinanti Marie Fredriksson, įspūdinga savo magnetine scenine charizma ir balsu, kuris autentiškai atkuria švedų dainininkės esybę. Matt Black, kaip ir Per Gessle, kiekvienu akordu įkūnija muzikanto charizmą ir talentą. Kartu su išskirtiniais muzikantais – Jake’u Grahamu (gitara), Joe Lally (bosas) ir Andy Mapppom (būgnai) – grupė yra įspūdingas reginys, kuris pranoksta koncertą: tai tikra Roxette šventė.
Su repertuaru, kuris apima „The Look“, „Joyride“, „Must Have Been Love“, „Dressed For Success“, „Listen to Your Heart“, „Spending My Time“, „How Do You Do“, „Fading Like A Flower“, „Dangerous“, „Crash Boom Bang“, „ Almost Unreal“ ir daugeliu kitų hitų, beveik 2 (dviejų) valandų trukmės šou yra kelionė laiku, iškelianti prisiminimus į paviršių ir kviečianti žiūrovus dainuoti kartu kiekvieną posmą. Tarsi tai būtų pirmą kartą!
„Roxette UK“ – tai daugiau nei tik pagarba, tai įspūdingas „Roxette“ muzikinio palikimo šventimas, vienijantis gerbėjus, kad jie patirtų džiaugsmą, meilę ir jų amžinų hitų galią.

Perkant 10 ir daugiau bilietų galite kreiptis: vipklientai@bilietai.lt
Durys atidaromos: ~18.00 val.
Renginio trukmė: ~2.00 val.
Pertraukos: nėra
Renginio kalba: anglų
Vaikai įleidžiami nemokamai: ne
Salės planas gali plėstis/keistis.

Spektaklis vaikams „Kakė Makė ir talentų šou“
2026-03-28 12:00 | Šiaulių kultūros centro Didžioji koncertų salė (Aušros al. 31)
Vieną dieną nuobodžiaujanti Kakė Makė įsijungia televizorių ir ten pamato talentų šou, kuris jai taip patiko, kad nusprendė pati jame sudalyvauti! Bet tam, kad dalyvauti – reikalinga grupė. Taigi, Kakė Makė organizuoja atranką į savo grupę „Kakė Makė ir draugai“. Joje dalyvauja šuo Čiūčė, monstrai Mamaisa ir Nanaisa, Netvarkos nykštukas bei katinas Piratas.
Atėjus talentų šou dienai, Kakė Makė ir jos grupė ruošiasi lipti ant scenos ir parodyti viską, ką sugeba. Turėtų būti nuostabu! Bet staiga Kakę Makę apima didelė baimė, nes pirmoji konkurse pasirodo Ragana, kuri susilaukia daugybės griausmingų plojimų. Ar išdrįs Kakė Makė įveikti staiga atsiradusią baimę dėl savo pasirodymo? Ar visada svarbiausia laimėti? Visgi, pasirodymas įvyksta labai sėkmingai. Ateina laikas vertinti dainas, o tai padaryti padės visa susirinkusi salėje publika! Paskelbus rezultatus, talentų šou dalyvių laukia netikėtumas, kurį Kakei Makei teks išspręsti.
Spektaklyje bus galima išgirsti ne tik itin pamėgtas ir žinomas Kakės Makės dainas „Vasara“, „Kiek daug spalvų“, „Ačiū“, „Mano filmas“, „Zombiai“, bet ir naujus kūrinius.
Spektaklis „Kakė Makė ir talentų šou“ pastatytas remiantis Linos Žutautės knygos „Kakė Makė ir koncerto diena“. Ji moko, kad klaidas galima ištaisyti, svarbiausia nenustoti stengtis ir siekti svajonės.
Renginio trukmė: ~1 val.

Linksmiausias metų koncertas „2 metrai“: Deivis Norvilas ir Rafailas Karpis
2026-03-29 14:00 | Šiaulių kultūros centro Didžioji koncertų salė (Aušros al. 31)
Lietuviškos muzikos scenoje prisistato naujas, nuotaikingas ir be abejonės didelę juoko dozę užtikrinsiantis duetas – jėgas sujungia dainininkas, tenoras Deividas Norvilas-Deivis ir operos solistas, tenoras Rafailas Karpis. Ateinantį rudenį, pristatydami naują projektą šmaikščiu pavadinimu „2 METRAI“, atlikėjai susitiks su klausytojais net keturiolikoje Lietuvos miestų ir užtikrins, kad tai bus linksmiausias matytas metų pasirodymas.
Projektas „2 METRAI“ – tai unikalus humoro ir originalių muzikinių interpretacijų kupinas pasirodymas, kuriame klausytojai turės galimybę išgirsti ne tik smagias, populiarių dainų aranžuotes, bet ir originalias, būtent šiems pasirodymams sukurtas dainas. Tai – ne tik koncertas, bet ir dviejų scenos grandų komedija, spektaklis ir improvizacija viename.
„Bičiuliai esame jau daug metų – kartu mokėmės Lietuvos muzikos ir teatro akademijoje, vaikščiodavome tais pačiais koridoriais, laikydavome tuos pačius egzaminus. Vėliau susitikdavome įvairiuose projektuose, koncertuodavome tose pačiose scenose bei televizijos laidose. Abu esame panašios kompleksijos ir puikiai sutariame, tad po truputį pradėjo kirbėti mintis apie duetą. Galiausiai, lygiai prieš metus apie tai prasitarėme ir viešai – filmuojant televizijos kameroms pasižadėjome netrukus pristatyti projektą „2 METRAI“, – apie naujojo dueto pradžią pasakoja atlikėjai.
Nuotaikingame koncertų ture Deivis ir Rafailas žada atiduoti viską, ką turi ir moka geriausiai, tačiau svarbiausia – su gera humoro doze.
„Stengsimės nustebinti klausytojus originaliais, specialiai „2 METRAI“ programai sukurtais kūriniais, taip pat – atrinkti kuo daugiau spalvingų, nuotaikingų jau žinomų dainų, kuriomis papildysime programą. Svarbiausia mums – kad klausytojai gerai praleistų vakarą ir kad nuo jų veidų nedingtų šypsenos“, – sako jie.

Renginio trukmė: ~1 val. 30 min.

Šokių vakaras. Groja Algimantas Butnorius
2026-03-29 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2026 m. kovo 29 d. 17 val.

5 Eur

Kovo 29 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Miuziklas vaikams „Domas ir Tomas: dingusių veikėjų byla“
2026-03-31 18:00 | Šiaulių kultūros centro Didžioji koncertų salė (Aušros al. 31)
Vieno populiariausių mūsų šalies vaikų rašytojų Tomo Dirgėlos sukurti personažai – Domas ir Tomas – išlipa iš knygų puslapių ir kviečia vaikus bei jų tėvelius susitikti miuzikle „Domas ir Tomas: dingusių veikėjų byla“.
Pagrindinius personažus vaidins ir originalias miuziklui kurtas dainas atliks profesionalūs aktoriai ir dainininkai – Simonas Storpirštis, Šarūnas Januškevičius, Oneida Kunsunga, Lina Rastokaitė, Tomas Žaibus, scenoje taip pat bus galima išvysti patį neįtikėtinų Domo ir Tomo istorijų autorių Tomą Dirgėlą.
„Kaip man visad smagu išeiti iš įprastų vaikų rašytojo darbo rėmų, taip ir mano veikėjams bus įdomu išeiti iš knygų herojams įprastų puslapių – tiek jie, tiek ir į miuziklą atėję žiūrovai susitikę visiškai kitoje aplinkoje vieni kitus pamatys visai kitokius, daug gyvesnius, net – dainuojančius. O Domas, Tomas ir kiti veikėjai pirmą sykį galės išgirsti, kaip skaitytojai jiems ploja, nes iki tol dar nei vieno savo gerbėjo nebuvo sutikę gyvai!“ – apie būsimą Domo ir Tomo scenos debiutą pasakoja rašytojas.
Miuziklo istorija, beje, taip pat pasakos apie tai, kaip pavojų nebijantys jaunieji detektyvai nusprendžia susipažinti su pasauliu už knygų ribų – tačiau pasileidę į naują nuotykį vaikai patenka į… spąstus. Kaip šį kartą Domui, Tomui ir Upei pavyks nugalėti blogiukus?
Tomas Dirgėla dirbs abejose naujojo miuziklo vaikams pusėse – tiek scenoje, tiek visame kūrybos procese.
„Visada smagu matyti ne tik galutinį rezultatą, bet ir kaip iki jo einama, pradedant rašomu scenarijumi, repeticijomis, baigiant vaidmeniu scenoje ir rodant miuziklą Lietuvos miestų scenose, – sako jis. Rašytojas prideda, jog nors kūriniai scenai jam nėra naujiena, kuriant scenarijų šį kartą reikėjo galvoti ne tik apie įprastus dialogus, bet ir apie dainas. Tačiau ir tai daryti jam patinka – laisvu nuo rašymo laiku T. Dirgėla groja ir dainuoja su kitu bičiuliu rašytoju.
Vaikų literatūros premiją gavęs autorius įsitikinęs, kad miuziklo komanda – tikri profesionalai. Tokie dideli projektai jam visuomet atrodė kaip sunkiai įsivažiuojantis dalykas, tačiau pasiruošimas „Domo ir Tomo“ miuziklo premjerai vyksta greitai ir itin sklandžiai.
„Labiausiai džiaugiuosi dėl komandos pasitikėjimo: tiek į mano rankas atiduodant miuziklo scenarijaus ir dainų kūrimą, tiek ir dėl pasiūlymo scenoje pasirodyti pačiam. O kai gauni tiek pasitikėjimo, tai automatiškai atsiranda ir noras viską padaryti maksimaliai geriausiai kaip tik gali.“
Muzikinių projektų agentūros „Pepper Live“ prodiusuojamam miuziklui „Domas ir Tomas: dingusių veikėjų byla“ dainas kuria talentingas kompozitorius Faustas Venckus, dirbantis su tokiais populiariais Lietuvos atlikėjais kaip Jazzu, Mantas Jankavičius, Giedrė ir kiti. Miuziklą režisuoja Mantas Verbiejus – jo darbų sąraše puikuojasi tokie kūriniai kaip miuziklas „Lituanika“, vaikiški spektakliai „Didžioji teleportacija“, „Laimė yra lapė“ ir kiti.
Renginio trukmė: ~1 val. 10 min.

„Pikaso“ koncertas
2026-04-04 18:00 | Koncertų salė „Saulė”
„Pikaso“ savo gerbėjus kviečia į išskirtinį koncertą su gyvo garso grupe.
„Visuomet mūsų koncertai su gyvo garso grupe neša kitokią energiją. Gyvų instrumentų garsai suteikia mūsų dainoms daugiau intymumo, jaukumo, o patys pasirodymai tampa dinamiškesni ir spalvingesni. Taip pat šiame koncerte publika gali laukti ir išskirtinių techninių sprendimų, kurie suteiks nepamirštamą patirtį kiekvienam klausytojui“, – teigia grupės nariai Haroldas, Tomas ir Rokas.
Koncerto metu naujoje muzikinėje šviesoje išgirsite populiariausius grupės hitus ir naujausias dainas.
Tad nepraleiskite progos pasidovanoti sau įsimintiną muzikinį vakarą su grupe „Pikaso“ balandžio 4 d. Šiauliuose, koncertų salėje “Saulė”.

Koncertas „VELYKŲ ŠVIESA“
2026-04-06 16:00 - 17:00 | Koncertų salė „Saulė”
Šiaulių miesto koncertinė įstaiga „Saulė“ kviečia Šv. Velykų antrąją dieną praleisti ypatingoje šventinėje atmosferoje. Balandžio 6 d. 16 val. koncertų salėje „Saulė“ vyks koncertas „VELYKŲ ŠVIESA“, kviečiantis sustoti, pasimėgauti muzika ir pabūti kartu.
Velykos – tai šviesos, atgimimo ir vilties šventė, kai gamta bunda, o širdyse gimsta nauja pradžia. Šia proga klausytojų laukia išskirtinė programa, kurioje susilies muzika, poezija ir pavasariška nuotaika.
Koncerte skambės jautrūs ir pakylėjantys kūriniai, kuriuos atliks talentingi atlikėjai, o prasmingas žodis suteiks programai dar daugiau gilumo ir šventiškumo. Tai vakaras, kuriame muzika ir žodis kvies pajusti Velykų šviesą, ramybę ir bendrystę.

Adrijana Balsytė (sopranas).
Laurynas Viliušis (tenoras).
Robertas Šarknickas (aktorius).
Gediminas Brūzga (saksofonas).
Ignas Vaišnoras (trimitas).
Šiaulių Sauliaus Sondeckio menų gimnazijos mokiniai – Agnė Marozaitė (smuikas) ir Ervidas Balčiūnas (fortepijonas), mokytojos ekspertės N. Prascevičienė ir R. Sližienė.
LMTA dirigavimo specialybės studentai – Eglė Leščiūtė ir Robert Oberhaus, dėstytojai prof. V. Miškinis ir doc. dr. L. Balandis.
ŠIAULIŲ PUČIAMŲJŲ ORKESTRAS. Meno vadovas ir dirigentas Sigitas Vaičiulionis, dirigentas Gediminas Brūzga.

#ŠiauliaiGroja

Rėmėja – Šiaulių miesto savivaldybė.
Informaciniai partneriai: „Etaplius“, „Miesto naujienos“, „Lrytas“, „Miesto naujienos“.
Renginio trukmė: ~ 1 val. 30 min.

NATALIJA BUNKĖ su gyvo garso grupe
2026-04-09 18:00 | Koncertų salė „Saulė”
Po ambicingiausio savo karjeros 360 laipsnių koncerto Žalgirio arenoje NATALIJA BUNKĖ turi naujienų, kurių praleisti tiesiog neįmanoma!
Balandžio mėnesį Natalija Bunkė leidžiasi į kelionę po 7 Lietuvos miestus, kuriuose surengs artimus ir šiltus susitikimus su savo gerbėjais bei klausytojais visoje Lietuvoje.
Balandžio 9 d. Šiauliuose, 10 d. Utenoje, 15 d. Marijampojėlė, 16 d. Jonavoje, 17 d. Klaipėdoje, 23 d. Alytuje ir 24 d. Mažeikiuose.

KITAVA | 25 metų istorija
2026-04-11 18:00
Muzika, kuri kvepia medumi…
Ir vakaras, kuriame jautiesi taip, lyg būtum tarp savų.
KITAVA 25 – tai ne tik jubiliejus.
Tai susitikimas, kuriame sustoja laikas: kai dainos ne šiaip skamba, o primena, dėl ko verta gyventi lėčiau, šilčiau ir tikriau.
Kai šypsenos būna nesuvaidintos, žodžiai — paprasti, o ryšys su publika — toks, kokio seniai pasiilgome.
Šioje ypatingoje programoje skambės visų laikų mėgstamiausios KITAVOS dainos ir naujos vinilinės plokštelės „Kvepia medumi“ kūriniai.
Tai vakaras, sukurtas iš jausmo, artumo ir tikrumo — taip, kaip KITAVA moka geriausiai gyvo garso koncerte!
Žinoma, jūsų laukia ir malonūs netikėtumai scenoje, nes svečių tikrai bus!
Ateikite kartu pasidovanoti šilto prisiminimo.
Kartais jo užtenka, kad viskas vėl įgautų prasmę.
KITAVA – KVEPIA MEDUMI

Renginio trukmė: 1 val. 30 min.
Nemokamai: vaikai iki 6 metų neužimant papildomos vietos.
Nuolaidos: -15 % senjorams.

LORDS OF THE SOUND | The Music of Ennio Morricone
2026-04-13 19:00 | Koncertų salė „Saulė”
„Ennio Morricone muzika“ – nepamirštama muzikinė odisėja per ikoniškiausius legendinio kompozitoriaus garso takelius, atliekama simfoninio orkestro „Lords of the Sound“.

Kviečiame į unikalų muzikinį renginį – simfoninį šou „Ennio Morricone muzika“, skirtą vieno įtakingiausių kino istorijos kompozitorių palikimui.

Koncertinė programa – auksinė Morricone šedevrų kolekcija:
„Pianisto legenda“
„Django Unchained“
„The Hateful Eight“
„The Mission“
„New Cinema Paradiso“
„Once Upon a Time in the West“
„Once Upon a Time in America“
„The Good, the Blog and the Ugly“
„For a Fistful of Dollars“
„For a Few Dollars More“
„A Fistful of Dynamite“
„The Untouchables“
„The Professional“
„Octopus“
„Sack of Vanity“
„We Die of Love“

Scenoje:
„Lords of the Sound“ simfoninis orkestras;
Choras ir solistai (vokalas ir instrumentinė partija).
Vizualinis šou dizainas – originalios vaizdo meno kompozicijos, specialiai sukurtos šiai programai, derinamos su įtraukiančiais apšvietimo efektais dideliame ekrane.

Kiekvieną muzikinį kūrinį papildo specialiai sukurti vaizdai, kurie sustiprina emocinį muzikos poveikį.
Mėgstamos kino melodijos nukels jus į nostalgišką kelionę, kokios dar nesate patyrę.

Kodėl turėtumėte apsilankyti šiame koncerte:
– Gyvas dialogas su kino aukso amžiumi;
– Muzika, kuri iš karto atpažįstama ir paliečia sielą;
– Įtraukiantis šou, kuriame kiekvienas kūrinys atrodo kaip trumpa istorija;
– Vakaras, kuris sujaudins net tuos, kurie nėra susipažinę su klasikine kino muzika.

Tai daugiau nei koncertas – tai nuoširdi duoklė Maestro, kurio muzika kalba apie meilę, liūdesį ir nesenstantį grožį.
Vienas vakaras. Vienas orkestras. Viso gyvenimo emocijos.
Jūs tiesiog privalote tai pajusti gyvai.

Smuiko virtuozas PHILIPPE QUINT (JAV) ir „CAMERATA SOLARIS“ Šiaulių miesto simfoninis orkestras | Dirigentas VILHELMAS ČEPINSKIS
2026-04-15 18:00 | Koncertų salė „Saulė”
Pasaulinės meno dienos proga klausytojai kviečiami į išskirtinį koncertą, kuriame pasirodys vienas ryškiausių šių dienų smuikininkų – Philippe Quint (JAV). Giriamas už „degte degančią poetišką lyriką” (UK Daily Telegraph) ir „tono platumą bei aistrą” (The New York Times), atlikėjas žavi publiką visame pasaulyje novatoriškomis interpretacijomis ir ypatinga muzikine charizma.
Šiame koncerte Philippe Quint gros drauge su „Camerata Solaris” Šiaulių miesto simfoniniu orkestru, kuriam diriguos Vilhelmas Čepinskis – smuikininkas, dirigentas ir vienas ryškiausių Lietuvos muzikos asmenybių. Susitikimas scenoje žada ypatingą meninį dialogą tarp tarptautinio meistriškumo ir Lietuvos muzikinės energijos.
Philippe Quint – daugybės prestižinių koncertų ir festivalių svečias, koncertavęs su tokiais orkestrais kaip Londono filharmonijos, Čikagos simfoninis, Los Andželo filharmonijos ir Karališkasis Škotijos nacionalinis orkestras. Jis taip pat yra aktyvus šiuolaikinės muzikos ambasadorius, kuriam kūrinius dedikavo žymūs mūsų laikų kompozitoriai, tarp jų Errollyn Wallen ir Lera Auerbach.
Philippe Quint groja 1708 m. „Ruby“ Antonio Stradivari smuiku, kurio naudojimosi teisę jam suteikė „The Stradivari Society®“.

Maestro Vilhelmą Čepinskį ir smuiko virtuozą Philippe Quint sieja graži bičiulystė, užsimezgusi dar devintajame dešimtmetyje Niujorke, prestižinėje „Juilliard“ muzikos mokykloje, ir iki šiol tęsiama bendruose muzikiniuose keliuose.
Programoje:
I d.
WOLFGANG AMADEUS MOZART – operos „Don Žuanas” uvertiūra
MAX BRUCH – Koncertas smuikui ir orkestrui Nr. 1 g-moll, op. 26
II d.
LUDWIG VAN BEETHOVEN – Simfonija Nr. 3 Es-dur, op. 55 („Herojinė”)

Dirigentas – VILHELMAS ČEPINSKIS.
Renginio vedėja – Raimonda Sližienė.

Koncertas, skirtas Pasaulinei meno dienai, taps švente muzikai, kūrybai ir gyvam atlikimo menui – tai vakaras, kviečiantis patirti išskirtinę emociją, įkvėpimą ir aukščiausio lygio muzikinį meistriškumą.

Orkestro globėjas Šiaulių miesto meras Artūras Visockas
Rėmėja – Šiaulių miesto savivaldybė

Pasaulinio garso ansamblio „SULIKO“ (Sakartvelas) koncertas
2026-04-16 19:00 | Koncertų salė „Saulė”
Pasaulinio garso ansamblis „Suliko“ iš Sakartvelo gastroles po Baltijos šalis pradeda Lietuvoje

Unikalūs balsai, dainuojančios širdys ir specialiai ruošiama programa, kurioje atsispindės kartvelų muzikinė istorija nuo archajinių kūrinių iki šiuolaikinių operų ir miesto romansų – visa tai pirmieji išgirs Lietuvos klausytojai. Tbilisio operos ir baleto teatro pagrindiniai solistai – pasaulinio garso ansamblis „Suliko” sugrįžta pilna sudėtimi ir leidžiasi į gastroles po Baltijos šalis, o turą pabaigs Lenkijoje.

Keturi koncertai Lietuvoje liudys ir muzikinę draugystę tarp Sakartvelo ir Lietuvos. Prie dešimties ansamblio „Suliko” solistų prisijungs Vilniaus styginių kamerinis orkestras. Dviejų dalių koncertinėje programoje skambės pasaulio ir kartvelų operų perlai, daugiabalsės dainos, bažnytinės giesmės, kartvelų liaudies dainos ir miesto romansai.

Tbilisio operos ir baleto valstybinio teatro ansamblis „Suliko“ buvo įkurtas 2007 m. Jo repertuaras išsiskiria įvairove ir aprėpia daugybę žanrų. Ansamblis daug dėmesio skiria polifoninei vokalinei muzikai, kurią UNESCO yra pripažinęs nematerialaus kultūros paveldo šedevru. „Suliko” yra surengę virš 400 koncertų visame pasaulyje ir koncertuoja iki šiol, reprezentuodami savo šalį ir jos muzikinį bei kultūrinį paveldą.

Dalyvauja Tbilisio operos ir baleto teatro pagrindiniai solistai:
Vano Galuashvili (baritonas, ansamblio vadovas)
Grigol Makharadze (tenoras)
Tamaz Saginadze (tenoras)
Giorgi Motsikulashvili (antrasis tenoras)
Shalva Abramashvili (antrasis tenoras, gitara, panduri)
Sulkhan Gvelesiani (baritonas)
Beqa Gvinashvili (baritonas, salamuri (dudukas) panduri, bosinė panduri)
Ilia Datuashvili (antrasis baritonas, panduri, bosinė panduri)
Gela Chakhvadze (bosas)
Levan Makaridze (bosas)
Irina Aivazova (koncertmeisterė)

Vilniaus styginių kamerinis orkestras

Džiazo orkestrui „Romuva“ – 15 metų!
2026-04-18 17:00 | Koncertų salė „Saulė”
Džiazo orkestras „Romuva“ kviečia į jubiliejinį 15-os metų koncertą, kuris vyks 2026 m. balandžio 18 d. 17 val. koncertų salėje „Saulė“ (Tilžės g. 140, Šiauliai). Per penkiolika veiklos metų orkestras tapo reikšminga Šiaulių miesto kultūrinio gyvenimo dalimi, aktyviai koncertuoja, dalyvauja projektuose ir puoselėja džiazo muzikos tradicijas.
Jubiliejinis koncertas – tai simbolinis šio kūrybinio kelio apibendrinimas ir kartu naujų muzikinės raiškos krypčių pristatymas. Koncerto programoje skambės įvairiapusis džiazo orkestro repertuaras – nuo klasikinio bigbendo skambesio iki šiuolaikinių aranžuočių, išsiskiriančių improvizacijos laisve, stilistine įvairove ir energingu atlikimu. Ypatingu vakaro akcentu taps svečių – legendinės Lietuvos roko grupės BIX – pasirodymas. Jų dalyvavimas suteiks koncertui papildomos dinamikos ir praplės muzikinę programą, sujungdamas džiazo ir roko stilistikas į vientisą sceninę patirtį.
Džiazo orkestras „Romuva“ kviečia klausytojus patirti gyvos muzikos energiją, improvizacijos spontaniškumą ir skirtingų muzikos žanrų dialogą.
Renginys nemokamas.

ANYANYA & MEDA BORISAITĖ – DUETO MAGIJA su Šiaulių bigbendu
2026-04-24 18:00 | Koncertų salė „Saulė”
ANYANYA & MEDA BORISAITĖ – DUETO MAGIJA su Šiaulių bigbendu
Publikai pažįstami iš LNK projekto „Žvaigždžių duetai“, Anyanya ir Meda Borisaitė kviečia į išskirtinį koncertą Šiauliuose, koncertų salėje Saulė.
Dviejų išskirtinių balsų susitikimas – tai vakaras, kuriame susilieja emocija, šiluma ir muzikinė jėga. „Lietuvos balso“ nugalėtojas ir nacionalinės „Eurovizijos“ finalininkas Anyanya kartu su charizmatiška Meda Borisaite pristato programą, kurioje skambės legendiniai soul, pop ir džiazo kūriniai naujai – subtiliai ir jausmingai, gyvai atliekami kartu su Šiaulių bigbendu.
Koncertų salės „Saulė“ erdvė ir gyvas bigbendo skambesys suteiks šiam pasirodymui ypatingą atmosferą – kai kiekviena nata, kiekvienas balsų ir orkestro suskambėjimas kuria tikrąją dueto magiją.
Nepraleiskite šio ypatingo vakaro – susitikime balandžio 24 d. 18:00 val. koncertų salėje „Saulė“, Šiauliuose!

Renginio trukmė: ~ 1 val. 30 min.
Nuolaidos: netaikomos
Nemokamai: vaikai nemokamai neįleidžiami

HOMO ASFALTUS. Ansamblis „Lietuva“
2026-04-29 18:30 | Šiaulių dramos teatras
Ansamblis „Lietuva“ pristato premjerą – muzikinį spektaklį „Homo asfaltus“, kuris šįkart nustebins itin neįprastu formatu tiek ilgamečius gerbėjus, tiek tuos, kurie tik atranda ansamblio kūrybinius eksperimentus.
Pastaruosius trisdešimt Nepriklausomybės metų lietuvių literatūra žvilgsnį kreipė į miesto kultūrą, mieste gyvenantį žmogų ir tam tikra prasme romantizavo skubantį, karjeros siekiantį, aktyvų viesuomeninį gyvenimą gyvenantį individą. Sovietmečiu kaimo įvaizdis sąmoningai dengtas būtais ir nebūtais dalykais. Atgavus Nepriklausomybę daugelis svajojo, kad Vilniuje atsirastų dangoraižiai, kad jis taptų intensyvus kaip Paryžius, Berlynas, Londonas ar Niujorkas.
Vis tik didelis gyvenimo tempas ir informacijos gausa nėra organiška žmogaus organizmui, kuris daugiausiai gyvavo gamtos apsuptyje. Žmogus nesikeičia taip greitai, kaip gali keisti aplinką aplink save. Dabar pastebimas vis didesnis jaunimo grįžimas į gamtą, grįžimas gyventi į kaimą, kuris dėl didelės emigracijos stipriai ištuštėjo. Jaunimas gręžiasi į gamtą, todėl išeivijoje gyvenusių lietuvių kūryba, kuriame juntamas kaimo ir gamtos ilgesys ima vėl rezonuoti.

Miesto ir kaimo priešprieša lietuvių literatūroje dažna, tačiau dabar tarsi iš naujo atgyja bežemių tekstai. Bežemiais lietuvių literatūroje vadiname autorius, kūrusius tremtyje, kurie išgyveno stiprų gimtosios žemės ilgesį, tiksliau tariant – Lietuvos ilgesį. Daugelis jų emigravo gyventi didmiesčiuose, palikę ramų kaimo gyvenimą Lietuvoje. Ir visų pirma šis kūrinys gimė įsikvėpus Jono Meko kūrybos ir jo pjesės „Pati pradžių pradžia”.
J. Mekas daugybėje kūrinių reflektavo tremties, tapatybės, nostalgijos ir prisitaikymo svetimoje kultūroje temas. Įkvėpti J. Meko – tai reiškia, esame įkvėpti jo asmeninių išgyvenimų, tremties ir vienišumo jausmo, gimtinės ilgesio, tapatumo paieškų, laiko trapumo ir kitų egzistencinių klausimų, kylančių žmogui, atsidūrusiam istorinių lūžių kryžkelėje, karo nuniokotame pasaulyje, kuris rezonuoja su šių dienų pasauliu. Įkvėpti J. Meko pjesės „Pati pradžių pradžia” bei jo gebėjimo sufokusuoti žmogaus žvilgsnį į čia ir dabar pulsuojančią gyvą gamtą, kuri egzistuoja be jokios žmogaus pastangos, be jo proto pastangos.

Taip pat pasitelkę kitų išeivijos lietuvių jau klasika tapusius tekstus – Antano Škėmos „Balta drobulė”, Alfonso Nyka-Niliūno „Eldorado” ar Kazio Bradūno „Donelaičio kapas” – atliepiame šiandieninį žmogų, kurį pavadinome „Homo asfaltus”. Šie kūrėjai literatūroje priskiriami bežemiams, nes visi kūrė išeivijoje, dažniausiai dideliuose pasaulio miestuose. Ir šį jausmą – ilgesį gimtosios žemės, mes perkeliame į šiandieninį Homo asfaltus, kuris globaliame pasaulyje, jaučiasi lyg tremtyje ir ieško savęs.

Homo asfaltus važinėja Boltu pirmyn atgal, lygiai kaip Garšva (A.Škėmos „Drobulė”) liftu kylantis aukštyn žemyn, visiškai praradęs prasmės jausmą.
Homo asfaltus gyvena pasaulio pabaigos nuojautoje, dėl vykstančio karo ir vis tiek labiausiai gali rūpintis nuvytusiomis begonijomis.
Homo asfaltus gyvena praradęs namų, savo žemės jausmą, suabejojęs ar po asfaltu dar yra žemė?

Homo asfaltus praradęs gebėjimą jausti, todėl nebejaučia net naujos gyvybės savo pilve ir būtent nėštumas – nauja pradžia – sugeba pažadinti Homo asfaltus žmogų pradėti iš naujo, tokiu būdu pasaulio pabaigą paversdamas pasaulio pradžia, kuriame kalba ir žodis išnyksta ir lieka tik archajiška muzika. Tai bus muzikinė kelionė, nuo šiandien atgal į praeitį, prie tautinio paveldo – dainų, instrumentų iki vietos, kuriame žodis nebeegzistuoja, lieka tik garsas.

„Pasaulio pabaigos nuojauta, kurioje mes gyvename, šiandien yra naujo pasaulio pradžios galimybė. Mes pervertinome protą, todėl be perstojo sukamės pragaro ratuose, bet vis dar egzistuoja konstruktai, kurie mus grąžina prie gamtos, vienas jų – nėštumas”, – sako režisierė Giedrė Kriaučionytė-Vosylienė.

Lauros Švedaitės kuriamas libretas pasakoja apie dabar mieste gyvenančią ir ant tilto stovinčią, šokti pasiryžusią moterį, kuri iš aplinkinių sužino, kad yra nėščia, nes pati šito nepastebi. Visų pirma, šis įvykis jos žvilgsnį kreipia į pasaulį – „į kokį pasaulį aš išleisiu savo būsimą vaiką”? O jos pasaulis yra miestas, kuriame ji gyvena – pragaro alegorija – jame nepakeliamai karšta, juo klajojant sukiesi pykčio, godumo, melo ratuose. Mieste viešpatauja benamiai. Žmonės, neturintys namų, tik randantys vietą, kur permiegoti dar vieną naktį. Nėščia moteris – miesto gyventoja pradeda justi norą grįžti į gamtą, nes tol, kol ji yra mieste, ji tarsi ištremta iš savo normalaus būvio – gyvenimo gamtoje. Mieste ji sutinka senuką, kuris stovi basas. Jis klausia: „ar aš esu paskutinė karta, kurie vaikščios basi”? Ji ima bėgti ir atsiduria miške. Čia nusiauna batus ir ima jausti, kaip gamta kalba į ją. Galiausiai prasideda gimdymas ir prapliumpa lietus. Naujas žmogus žymi naują galimą pradžią ir naują etapą.

Muzika, kurią kuria Dominykas Digimas, atspindi kelionę iš dabartyje girdimų ritmų, kurie mėgina priversti Homo asfaltus jausti. Šiuolaikinė muzika, neturinti subtilumo, kuri privalo skambėti garsiai ir intensyviai, kad pažadintų Homo asfaltus žmogų iš sąstingio, tarsi pabudinti iš nejautros sapno. Atspindi kelionę ir per tautinį paveldą – sutartines, kanklių, birbynių skambesį, muziką, kurią Homo asfaltus žino, bet yra pamiršęs, kuri kelia prisiminimus. Kelionę į bežodę muzikos plotmę, archaiką, kurioje lieka tik skambesys, o žodžiai išnyksta, kur funkcionuoja tik jausmai ir Naujos pradžios viltis.

Kompozitorius – Dominykas Digimas
Režisierė – Giedrė Kriaučionytė-Vosylienė
Scenarijaus ir libreto autorė – Lina Laura Švedaitė
Kostiumų dailininkė – Izabelė Narečionytė
Dirigentas – Egidijus Kaveckas

Atlikėjai: valstybinio ansamblio „Lietuva“ choras ir orkestras
Solistė: Smiltė Murencevaitė – Janušienė
